section_heading: Životopis
paragraph_text: Rođen je u Svetom Petru kod Bruvna u Lici 1755. godine. Kao dio viteške i časničke obitelji završava visoku vojnu školi te ga car Josip II. promiče 1788. godine u bojnika i dodjeljuje mu tom prigodom Viteški Red Marije Terezije i ruske carice Ane. Dobio je i nasljedni barunat i grofovstvo zbog hrabrosti i držanja u Habsburško-turskom ratu 1788-1791. u pohodu na Crnu Goru gdje je predvodio 200 Ličana u borbi protiv Turaka. 1799. godine postaje generalom-bojnikom te iste godine nagrađen je Veleredom sv. Ane zbog doprinosa protiv Napoleona u sjevernoj Italiji.